મહેસાણાની વર્ધમાન વિદ્યાલયમાં ૯૯.૭૮ પર્સેન્ટાઈલ રેન્ક સાથે ટોપ કરનાર મોક્ષા તુષારકુમાર મહેતાએ એકાઉન્ટન્સીમાં ૧૦૦ ગુણ મેળવ્યા છે. પિતા પ્લાસ્ટીક મટિરીયલની દુકાનમાં નોકરી કરે છે અને માતા પણ ખાનગી ઓફિસમાં નોકરી કરતાં હોઈ ઘરકામની સાથે સાથે નાના ભાઈને અભ્યાસમાં પણ તેણી મદદરૂપ બનતી હતી. ટ્યુશન વગર ઘરકામ સાથે તેણીએ મહેનત કરીને આ સિદ્ધિ મેળવી છે. મોક્ષાને હવે UPSC એક્ઝામ પાસ કરીને IRS કેડરમાં સેવા આપવાની ઈચ્છા છે. તેણીનાં માતા કવિતાબેને જણાવ્યું કે, મોક્સા ઘરકામની સાથે સાથે ભાઈને પણ ભણાવતી અને વિષયોને ૫-૫ દિવસમાં વહેંચી દઈને તૈયારી કરતી હતી.